
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 44 

20 Ιανουάριου 2006 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του οργανισμού του κοι¬ 
νωφελούς ιδρύματος με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΚΑΙ ΜΑΙΡΗΣ ΤΖΕΡΜΙΑ» που κυ¬ 
ρώθηκε με το από 16.1.2003 Προεδρικό Διάταγμα 

(ΦΕΚ 73 τ.Β'). 1 

Έγκριση σύστασης του κοινωφελούς ιδρύματος με 
την επωνυμία «ΕΛΛΗΝΙΚΟ ΙΔΡΥΜΑ ΥΓΕΙΑΣ» και 

κύρωση του οργανισμού αυτού. 2 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΜΟΝΤΙΟΝ» και κύρωση 
του οργανισμού αυτού. 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Τροποποίηση διατάξεων του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΚΩΝΣΤΑ¬ 
ΝΤΙΝΟΥ ΚΑΙ ΜΑΙΡΗΣ ΤΖΕΡΜΙΑ» που κυρώθηκε με το 
από 16.1.2003 Προεδρικό Διάταγμα (ΦΕΚ 73 τ.Β'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 23.177/13.12.2001 πράξη της Συμβο¬ 
λαιογράφου Πειραιά Σουρή Ζαφειρίας χήρας Εράσμου 
Κωνσταντίνου και την υπ’ αριθμ. 23.740/9.4.2002 πράξη 
διόρθωσης, συμπλήρωσης και κωδικοποίησης του κα¬ 
ταστατικού του ιδρύματος της ιδίας, με την οποία η 
Μαίρη χήρα Κωνσταντίνου Τζερμιά σύστησε κοινωφε¬ 
λές ίδρυμα με την επωνυμία «ΙΔΡΥΜΑ ΚΩΝΣΤΑΝΤΙΝΟΥ 
ΚΑΙ ΜΑΙΡΗΣ ΤΖΕΡΜΙΑ» και με έδρα την Αθήνα. 

2. Τις διατάξεις του από 16.1.2003 π.δ. (ΦΕΚ 73 τ.Β') 
περί έγκρισης σύστασης του κοινωφελούς ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ 
ΤΖΕΡΜΙΑ» και κύρωσης του οργανισμού αυτού. 

3. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

4. Την υπ’ αριθμ. 27.516/2.6.2004 πράξη της Συμβο¬ 
λαιογράφου Πειραιά Σουρή Ζαφειρίας χήρας Εράσμου 
Κωνσταντίνου, με την οποία η ιδρύτρια αποφάσισε την 


διόρθωση, συμπλήρωση και κωδικοποίηση του κατα¬ 
στατικού του ιδρύματος αυτού. 

5. Το υπ’ αριθμ. 2/3.6.2004 πρακτικό συνεδρίασης του 
Διοικητικού Συμβουλίου του κοινωφελούς ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ 
ΤΖΕΡΜΙΑ». 

6. Την από 15.9.2005 γνωμοδότηση του Συμβουλίου 
Εθνικών Κληροδοτημάτων. 

7. Την υπ’ αριθμ. 37930/Δ10Ε 1264/14.10.2005 (ΦΕΚ 1432 
τ.Β') απόφαση του Πρωθυπουργού και του Υπουργού 
Οικονομίας και Οικονομικών, με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών. 

Με πρόταση της Υπουργού Εθνικής Παιδείας και 
Θρησκευμάτων και του Υφυπουργού Οικονομίας και 
Οικονομικών, αποφασίζουμε: 

ΑΡΘΡΟ μόνο 

Εγκρίνουμε τη τροποποίηση - συμπλήρωση διατάξεων 
του οργανισμού του κοινωφελούς ιδρύματος με την 
επωνυμία: «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ ΤΖΕΡ- 
ΜΙΑ», οι οποίες αντικαθίστανται ως ακολούθως: 

Στο άρθρο 2 «Σκοπός» 

Το πρώτο εδάφιο αντικαθίσταται ως εξής: 

Ως σκοποί του συνιστώμενου Ιδρύματος ορίζονται οι 
εξής: (α) Η χορήγηση υποτροφιών για πανεπιστημιακές 
ισότιμες σπουδές σε ανθρωπιστικές επιστήμες (ήτοι 
αρχαιολογία, ιστορία, φιλοσοφία, φιλολογία, θεολογία, 
νομικές, πολιτικές και οικονομικές επιστήμες, κοινωνιο- 
λογία) καθώς και σε παιδαγωγικές, ιατρικές και φαρμα¬ 
κευτικές επιστήμες, βιολογία, γεωπονική και δασολογία, 
σε αριστούχους απόφοιτους Λυκείου ή σε περίπτωση 
ισοβαθμησάντων στους οικονομικά ασθενέστερους του 
Δήμου Κρουσώνος του Νομού Ηρακλείου Κρήτης. 

Στο άρθρο 9 «Επιλογή και Ανακήρυξη υποτρόφων» 

Η πρώτη παράγραφος αντικαθίσταται ως εξής: 

1. Το δικαίωμα υποτροφίας για τις σπουδές πανεπι¬ 
στημιακού επιπέδου στις προαναφερόμενες επιστήμες 
έχουν οι αριστούχοι μαθητές ή μαθήτριες απόφοιτοι 
Λυκείου του Δήμου Κρουσώνος του Νομού Ηρακλείου 
Κρήτης, σύμφωνα με τα οριζόμενα στο άρθρο 2 του 
παρόντος. Επίσης το δικαίωμα υποτροφίας παρέχεται 
στους αποφοίτους με βαθμό «λίαν καλώς» σύμφωνα με 
τις προϋποθέσεις της υποπαραγράφου 3 του άρθρου 
2 (α) του παρόντος. 

Στην Υπουργό Εθνικής Παιδείας και Θρησκευμάτων 
και στον Υφυπουργό Οικονομίας και Οικονομικών, ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΕΛΛΗΝΙΚΟ ΙΔΡΥΜΑ ΥΓΕΙΑΣ» και κύρωση 
του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 11232/ 29.1.2005 πράξη της Συμβολαιο¬ 
γράφου Αθηνών Ελένης συζύγου Γεωργίου Παπουτσάκη 
το γένος Γεωργίου Ιωακείμ, όπως συμπληρώθηκε και 
διορθώθηκε με την υπ’ αριθμ. 11467/29.10.2005 πράξη 
της ίδιας, με την οποία η Ναυσικά χα Βασιλείου Τρί¬ 
χα, ο Δημήτριος Τριχόπουλος και η Αντωνία σύζυγος 
Δημητρίου Τριχόπουλου σύστησαν κοινωφελές ίδρυμα 
με την επωνυμία «ΕΛΛΗΝΙΚΟ ΙΔΡΥΜΑ ΥΓΕΙΑΣ» και με 
έδρα την Αθήνα. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 18.11.2005 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/Δ10Ε 1264/14.10.2005 (ΦΕΚ1432 
τ.Β') απόφαση του Πρωθυπουργού και του Υπουργού 
Οικονομίας και Οικονομικών, με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών. 

5. Την υπ’ αριθμ. 27304/17.3.2004 (ΦΕΚ 517 τ.Β') από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης, με την οποία ανατέθηκαν αρ¬ 
μοδιότητες στους Υφυπουργούς Υγείας και Κοινωνικής 
Αλληλεγγύης Αθανάσιο Γιαννόπουλο και Γεώργιο Κων- 
σταντόπουλο. 

Με πρόταση των Υφυπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης, απο¬ 
φασίζουμε: 

ΑΡΘΡΟ μόνο 

Εγκρίνουμε τη σύσταση του κοινωφελούς ιδρύμα¬ 
τος με την επωνυμία: «ΕΛΛΗΝΙΚΟ ΙΔΡΥΜΑ ΥΓΕΙΑΣ», η 
οποία έγινε από την Ναυσικά χα Βασιλείου Τρίχα, τον 
Δημήτριο Τριχόπουλο και Αντωνία σύζυγο Δημητρίου 
Τριχόπουλου με την υπ’ αριθμ. 11232/29.1.2005 πράξη 
της Συμβολαιογράφου Αθηνών Ελένης συζύγου Γ εωρ¬ 
γίου Παπουτσάκη, το γένος Γεωργίου Ιωακείμ, όπως 
συμπληρώθηκε και διορθώθηκε με την υπ’ αριθμ. 11467/ 
29.10.2005 πράξη της ίδιας. 

Το ίδρυμα τούτο αποτελεί Νομικό Πρόσωπο Ιδιωτικού Δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών και Υγείας και Κοινωνικής 
Αλληλεγγύης και διέπεται από τις διατάξεις των ανωτέρω 


συστατικών του πράξεων, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία 
«ΕΛΛΗΝΙΚΟ ΙΔΡΥΜΑ ΥΓΕΙΑΣ» 

Άρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΕΛΛΗΝΙ¬ 
ΚΟ ΙΔΡΥΜΑ ΥΓΕΙΑΣ», που συστήθηκε από την Ναυσι¬ 
κά χα Βασιλείου Τρίχα, τον Δημήτριο Τριχόπουλο και 
την Αντωνία σύζυγο Δημητρίου Τριχόπουλου με την 
υπ’ αριθμ. 11232/29.1.2005 πράξη της Συμβολαιογράφου 
Αθηνών Ελένης συζύγου Γ εωργίου Παπουτσάκη, το γέ¬ 
νος Γ εωργίου Ιωακείμ, όπως συμπληρώθηκε και διορ¬ 
θώθηκε με την υπ’ αριθμ. 11467/29.10.2005 πράξη της 
ίδιας, αποτελεί Νομικό Πρόσωπο Ιδιωτικού Δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο τις λέξεις «ΕΛ¬ 
ΛΗΝΙΚΟ ΙΔΡΥΜΑ ΥΓΕΙΑΣ» και στο μέσον αυτής την έδρα 
και το έτος έγκρισης της σύστασής του. 

Αρθρο 2 

Σκοπός 

Σκοποί του Ιδρύματος είναι: 

α) Να προάγει και αξιοποιεί τη μελέτη και έρευνα στον 
επιστημονικό, κοινωνικό, οικονομικό και τεχνικό τομέα 
σε θέματα σχετικά με την προστασία και την προαγωγή 
της υγείας καθώς και την πρόληψη και αντιμετώπιση 
ασθενειών, με έμφαση στον Ελληνικό πληθυσμό, αυ¬ 
τόνομα ή σε συνεργασία με το Υπουργείο Υγείας και 
Κοινωνικής Αλληλεγγύης, με τον Παγκόσμιο Οργανισμό 
Υγείας και άλλους συναφείς Ελληνικούς και διεθνείς 
φορείς και οργανισμούς καθώς και σε συνεργασία με 
τις αρμόδιες υπηρεσίες της Ευρωπαϊκής Ένωσης. 

β) Να ενημερώνει την κοινή γνώμη σε θέματα σχετικά 
με την υγεία. 

Αρθρο 3 

Μέσα για την επίτευξη των σκοπών του 

Το'Ιδρυμα για να πραγματοποιήσει τους σκοπούς του 
και για να αξιοποιήσει κατά τον καλύτερο δυνατό τρόπο 
τους πόρους του: 

α) Θα οργανώνει και θα συμμετέχει στην Ελλάδα και 
στο εξωτερικό σε συνέδρια, διαλέξεις, σεμινάρια, δημό¬ 
σιες συζητήσεις και εν γένει να αναπτύσσει κάθε είδους 
δραστηριότητα, η οποία αποβλέπει στην προαγωγή των 
σκοπών του Ιδρύματος. 

β) Θα εκδίδει περιοδικά ή άλλα ενημερωτικά έντυπα 
και θα φροντίζει με κάθε είδους πληροφοριακό υλικό για 
την ενημέρωση τρίτων σχετικά με θέματα υγείας. 

γ) ©α συνεργάζεται με το Υπουργείο Υγείας και 
Κοινωνικής Αλληλεγγύης και άλλους κρατικούς φο- 

ρείς, όπως Ε.ΣΥ., Δ.Υ., ΚΕ.ΕΛ.Π.Ν.Ο. και με παρόμοια ή 
αντίστοιχα Ελληνικά και ξένα Ιδρύματα, οργανισμούς 
και εταιρείες, κρατικές υπηρεσίες και υπηρεσίες της 
Ευρωπαϊκής Ένωσης. 

δ) Θα ιδρύει επιτροπές για τη μελέτη συναφών επι¬ 
στημονικών θεμάτων. 

ε) Θα αναπτύσσει προγράμματα σχετικά με την αντι¬ 
μετώπιση προβλημάτων υγείας στη χώρα μας. 

στ) Θα συνεργάζεται με το Υπουργείο Υγείας και 
Κοινωνικής Αλληλεγγύης και άλλους κρατικούς φο¬ 
ρείς, όπως Ε.ΣΥ., Δ.Υ., ΚΕ.ΕΛ.Π.Ν.Ο., καθώς και με άλλα 
αρμόδια κρατικά όργανα και υπηρεσίες, με διάφορα 
επιστημονικά και εκπαιδευτικά κέντρα, καθώς και με 
κάθε άλλη οργάνωση, σύλλογο και ίδρυμα, τα οποία 
ενδιαφέρονται για τα προβλήματα υγείας. 

ζ) Θα οργανώνει και πραγματοποιεί αυτόνομα ή σε 
συνεργασία με το Υπουργείο Υγείας και Κοινωνικής 
Αλληλεγγύης και άλλους κρατικούς φορείς, όπως Ε.ΣΥ., 
Δ.Υ., ΚΕ.ΕΛ.Π.Ν.Ο., καθώς και με άλλους επιστημονικούς 
φορείς στην Ελλάδα και στο εξωτερικό επιστημονικές 
έρευνες στην Ελλάδα ή το εξωτερικό. 

η) Θα διαφωτίζει το κοινό σε θέματα που αφορούν 
την υγεία, με δημοσιεύσεις άρθρων σε περιοδικά και 
εφημερίδες και με ομιλίες από το ραδιόφωνο και την 
τηλεόραση. 

θ) Θα δύναται δε εν γένει να χρησιμοποιεί κάθε μέσο 
που κατά την κρίση του Διοικητικού Συμβουλίου (Δ.Σ) 
κατατείνει στην πραγματοποίηση των σκοπών του Ιδρύ¬ 
ματος. 

Αρθρο 4 
Περιουσία-Πόροι 

1. Η περιουσία του ιδρύματος ανέρχεται στο συνολικό 
ποσό των πεντακοσίων χιλιάδων (500.000) ευρώ, που 
αποτελείται από: 

α) ΕΥΡΩ 250.000 σε μετρητά, που διατέθηκαν από τη 
Ναυσικά χα Βασιλείου Τρίχα. 

β) ΕΥΡΩ 125.000 σε μετρητά, που διατέθηκαν από τον 
Δημήτριο Τριχόπουλο. 

γ) ΕΥΡΩ 125.000 σε μετρητά, που διατέθηκαν από την 
Αντωνία Τριχοπούλου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι υπέρ αυτού παροχές από φυσικά η νομικά πρό¬ 
σωπα και 

δ) Λοιπά πάσης φύσεως έσοδά του. 

Αρθρο 5 

Διοίκηση 

1. Το ίδρυμα διοικείται από Διοικητικό Συμβούλιο που 
αποτελείται από επτά (7) έως έντεκα (11) μέλη. 

2. Μέλη του πρώτου Διοικητικού Συμβουλίου ορίζο¬ 
νται ΟΙ: 

1) Ναυσικά χήρα Βασιλείου Τρίχα το γένος Δημητρίου 
Καταρόπουλου, 

2) Δημήτριος Τριχόπουλος του Βασιλείου, 

3) Αντωνία Τριχοπούλου το γένος Αθανασίου Πολυ- 
χρονόπουλου, 

4) Νικόλαος Τρίχας του Βασιλείου, 

5) Άλκηστη Τρίχα - Αθανασούλη το γένος Βασιλείου 
Τρίχα, 


6) Κωνσταντίνος Παπασαράντης του Σαράντη, 

7) Ηαπε ΟΙον Αάαπιί, κάτοικος Στοκχόλμης Σουηδίας 
(οδός ΗοππεραΙαπ 84), 

8) Βπαπ ΜδοΜθΙτοη, κάτοικος ΝθβάΙταπι ΜΑ ΗΠΑ (89 

\Λ/3ΓΓΘΠ 81γ). 

3. Από τα μέλη του Διοικητικού Συμβουλίου, οι Δημή- 
τριος Τριχόπουλος, Αντωνία Τριχοπούλου και Ναυσικά 
Τρίχα είναι ισόβια, τα δε λοιπά πέντε μέλη ορίζονται 
με πενταετή θητεία. Τα ισόβια μέλη του Διοικητικού 
Συμβουλίου μπορούν να ορίσουν τους αντικαταστάτες 
τους για την περίπτωση της με οποιονδήποτε τρόπο 
αποχώρησής τους από το Διοικητικό Συμβούλιο. Σε πε¬ 
ρίπτωση που μέλος του Διοικητικού Συμβουλίου δεν 
έχει ορίσει τον αντικαταστάτη του, αυτός εκλέγεται 
με πενταετή θητεία σύμφωνα με τα οριζόμενα στην 
επόμενη παράγραφο. 

4. Σε περίπτωση παραίτησης, ανικανότητας, έκπτωσης 
ή θανάτου κάποιου μέλους (ισόβιου - εφόσον τούτο δεν 
έχει ορίσει αντικαταστάτη του- ή με θητεία) του Διοικη¬ 
τικού Συμβουλίου, τα παραμένοντα ισόβια μέλη, εφόσον 
είναι τουλάχιστον δύο, εκλέγουν το διάδοχό του για 
πενταετή θητεία, ειδάλλως, αν δηλαδή δεν υφίστανται 
δύο τουλάχιστον ισόβια μέλη, ο διάδοχος εκλέγεται από 
όλα τα παραμένοντα μέλη του Διοικητικού Συμβουλίου 
και διορίζεται σύμφωνα με τις διατάξεις των άρθρων 
86 και 99 του α. ν. 2039/1939. Σε κάθε περίπτωση, η 
εκλογή γίνεται μέσα σε δύο μήνες από την αποχώρηση 
του μέλους. 

5. Τα μέλη του Διοικητικού Συμβουλίου, για τις υπη¬ 
ρεσίες που προσφέρουν, δεν δικαιούνται αμοιβή. Δι¬ 
καιούνται όμως κάλυψη των οδοιπορικών τους εξόδων, 
εφόσον έγιναν έπειτα από ειδική εντολή του Διοικητικού 
Συμβουλίου για την εκτέλεση υπηρεσιών του ιδρύματος 
και αποδεικνύεται ότι πραγματοποιήθηκαν με νόμιμα 
παραστατικά. 

6. Το Διοικητικό Συμβούλιο εκλέγει από τα μέλη του 
κατ’ έτος και μέσα στο πρώτο τρίμηνο κάθε έτους Πρό¬ 
εδρο, Αντιπρόεδρο, Γραμματέα και Ταμία. 

7. Το Διοικητικό Συμβούλιο συνέρχεται τακτικά κάθε 
τρίμηνο, έκτακτα δε κάθε φορά που συγκαλείται από τον 
Πρόεδρο ή κατόπιν αιτήσεως τριών τουλάχιστον από τα 
μέλη του έπειτα από πρόσκληση του Προέδρου. 

8. Το Διοικητικό Συμβούλιο βρίσκεται σε απαρτία, όταν 
είναι παρόντα τουλάχιστον πέντε από τα μέλη του. Εάν 
το Διοικητικό Συμβούλιο απαρτίζεται από περισσότερα 
από οκτώ μέλη, τότε βρίσκεται σε απαρτία όταν είναι 
παρόντα ή εκπροσωπούνται τουλάχιστον το ήμισυ συν 
ένα των μελών του. Οι αποφάσεις λαμβάνονται με πλει- 
οψηφία των παρόντων κατά τη συνεδρίαση μελών. Σε 
περίπτωση ισοψηφίας υπερισχύει η άποψη υπέρ της 
οποίας τάσσεται ο Πρόεδρος. Τα μέλη του Δ.Σ. δύνανται 
να εκπροσωπούνται από άλλα μέλη του Δ.Σ. ή τρίτους 
προερχόμενους από επαγγελματικό χώρο συναφή με 
τον προς εκτέλεση σκοπό. 

9. Τηρούνται πρακτικά των συνεδριάσεων, τα οποία 
καταχωρίζονται σε ειδικό βιβλίο και υπογράφονται από 
όλα τα παρόντα στη συνεδρίαση μέλη. 

10. Σε περίπτωση κρατικής επιχορήγησης του Ιδρύ¬ 
ματος ή συμμετοχής του Ιδρύματος σε συγχρηματοδο- 
τούμενο πρόγραμμα της Ευρωπαϊκής Ένωσης θα παρί- 
σταται, σε συνεδριάσεις του Διοικητικού Συμβουλίου με 
θέματα αφορώντα την τυχόν εγκριθείσα κρατική επιχο¬ 
ρήγηση του Ιδρύματος ή συμμετοχή του σε συγχρηματο- 

δοτούμενο πρόγραμμα και εκπρόσωπος του Υπουργείου 
Υγείας και Κοινωνικής Αλληλεγγύης οριζόμενος από τον 
Υπουργό Υγείας και Κοινωνικής Αλληλεγγύης. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, σύμφωνα με τις διατάξεις της συστατικής 
πράξης, του παρόντος οργανισμού, του α. ν. 2039/1939 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, όπως ισχύει και όπως 
εκάστοτε θα ισχύει, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο προς 
έγκριση στην αρμόδια από το νόμο Αρχή τον προϋπο¬ 
λογισμό και απολογισμό του ιδρύματος, σύμφωνα με το 
νόμο. Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει για κάθε θέμα που έχει σχέση με την 
εύρυθμη λειτουργία του ιδρύματος. 

γ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

3. Το Διοικητικό Συμβούλιο μπορεί να μεταβιβάζει κά¬ 
ποιες από τις αρμοδιότητές του σε ένα ή περισσότερα 
από τα μέλη του ή σε υπαλλήλους του ιδρύματος ή σε 
επιτροπές που αποτελούνται από μέλη του και διορί¬ 
ζονται από αυτό και στις οποίες αναθέτει την ειδική 
μέριμνα για ορισμένες πράξεις, έργα ή τομείς. Στις πε¬ 
ριπτώσεις αυτές την ευθύνη των πράξεων αυτών φέρει 
πάντα το Διοικητικό Συμβούλιο. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

γ) Καταρτίζει, βοηθούμενος από τον Αντιπρόεδρο, την 
ημερήσια διάταξη των θεμάτων που θα συζητηθούν, την 
οποία και υπογράφει. 

δ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ε) Υπογράφει κάθε έγγραφο του Διοικητικού Συμ¬ 
βουλίου και 

στ) Εκτελεί τις αποφάσεις του Διοικητικού Συμβου¬ 
λίου. 

Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

Το Διοικητικό Συμβούλιο διατηρεί το δικαίωμα να 
αναθέσει τη δικαστική ή εξώδικη εκπροσώπηση του 
ιδρύματος, είτε γενικά είτε για συγκεκριμένη περίπτωση 
ή συγκεκριμένο τομέα, όπως και κάθε άλλη αρμοδι¬ 
ότητα του Προέδρου στον Αντιπρόεδρο ή σε άλλον 
Σύμβουλο. 


Άρθρο 8 

Αρμοδιότητες Αντιπροέδρου 

1. Ο Αντιπρόεδρος του ιδρύματος: 

α) Αναπληρώνει τον Πρόεδρο σε περίπτωση απου¬ 
σίας του. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

2. Το Διοικητικό Συμβούλιο διατηρεί το δικαίωμα να 
αναθέτει μέρος ή όλες τις αρμοδιότητες του Αντιπρο¬ 
έδρου σε άλλον Σύμβουλο. 

3. Τον Αντιπρόεδρο, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 9 

Αρμοδιότητες Γραμματέα 

1. Ο Γραμματέας του Ιδρύματος. 

α) Διεκπεραιώνει την αλληλογραφία. 

β) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευθύ- 
νεται για την καταστροφή ή την απώλεια τούτων. 

2. Τον Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 10 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος σύμφωνα με το 
νόμο, έχοντας την ευχέρεια να παρακρατεί από αυτά 
ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικη¬ 
τικού Συμβουλίου στην αρχή κάθε έτους. 

γ) Προβαίνει σε ανάληψη των καταθέσεων, ύστερα 
από έγγραφη εντολή του Προέδρου ή του νόμιμου ανα¬ 
πληρωτή του. 

δ) Εκτελεί κάθε πληρωμή, σύμφωνα με τα νομίμως 
εκδοθέντα εντάλματα πληρωμής. 

ε) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

στ) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος, του Διοικητικού Συμβουλίου που ορίζε¬ 
ται με απόφαση αυτού. 

Άρθρο 11 

Οικονομική διαχείριση 

1. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται κατ’ έτος σύμφωνα με το νόμο. 

2. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου 
και λήγει την 31η Δεκεμβρίου του ίδιου έτους. Κατ’ εξαί¬ 
ρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως 
του σχετικού Π. Διατάγματος έγκρισης της σύστασης 
του ιδρύματος και λήγει την 31η Δεκεμβρίου του επό¬ 
μενου έτους. 

3. Τα μετρητά, όπως και τυχόν χρεόγραφα και τίτλοι 
του ιδρύματος, κατατίθενται υποχρεωτικά σε μία από 
τις Τράπεζες που προβλέπει το άρθρο 73 του α. ν. 
2039/1939 ή όπως ορίζεται στο νόμο, όπως εκάστοτε 
θα ισχύει. 

Άρθρο 12 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο είναι δυνατό να αποφασίζει για 
την τήρηση και άλλων βιβλίων και στοιχείων, εφόσον 
κρίνει ότι είναι απαραίτητα για την παρακολούθηση 
της διαχείρισης της περιουσίας του ιδρύματος και της 
εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 14 

Διάλυση του ιδρύματος 

Το ίδρυμα διαλύεται για τους λόγους που αναγράφο¬ 
νται στο άρθρο 118 του Αστικού Κώδικα και σύμφωνα 
με τη νόμιμη διαδικασία. 

Άρθρο 15 

Τύχη περιουσίας σε περίπτωση διάλυσης. 

Σε περίπτωση διάλυσης του ιδρύματος για οποιο- 
δήποτε λόγο, η περιουσία του, κινητή και ακίνητη, θα 
περιέρχεται στην Ακαδημία Αθηνών για τη χορήγηση 
υποτροφιών κατά την κρίση της. 

Αθήνα, 2 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

(3) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΜΟΝΤΙΟΝ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 28782/19.4.2005 πράξη της Συμβολαιο¬ 
γράφου Πειραιά Ζαφειρίας θυγατέρας Παναγιώτη Σουρή 
χήρας Εράσμου Κωνσταντίνου, με την οποία ο Μύρωνας 


Τσατσάκης του Στεφάνου σύστησε κοινωφελές ίδρυμα 
με την επωνυμία «ΙΔΡΥΜΑ ΜΟΝΤΙΟΝ» και με έδρα την 
Κηφισιά Αττικής. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 18.7.2005 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/Δ10 Ε 1264/14.10.2005 (ΦΕΚ 1432 
τ. Β') απόφαση του Πρωθυπουργού και του Υπουργού 
Οικονομίας και Οικονομικών, με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών. 

5. Την υπ’ αριθμ. 33/23.3.2004 (ΦΕΚ 527 τ. Β') απόφαση 
του Πρωθυπουργού και Υπουργού Πολιτισμού, με την 
οποία ανατέθηκε η άσκηση αρμοδιοτήτων στην Ανα¬ 
πληρωτή Υπουργό Πολιτισμού Φάνη Πάλλη-Πετραλιά 
και στους Υφυπουργούς Γεώργιο Ορφανό και Πέτρο 
Τατούλη. 

Με πρόταση των Υφυπουργών Οικονομίας και Οικο¬ 
νομικών και Πολιτισμού αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του Κοινωφελούς Ιδρύματος 
με την επωνυμία: «ΙΔΡΥΜΑ ΜΟΝΤΙΟΝ» η οποία έγινε από 
τον Μύρωνα Τσατσάκη του Στεφάνου, με την υπ’ αριθμ. 
28782/19.4.2005 πράξη της Συμβολαιογράφου Πειραιά 
Ζαφειρίας θυγατέρας Παναγιώτη Σουρή χήρας Εράσμου 
Κωνσταντίνου. 

Το'Ιδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών και Πολιτισμού 
και διέπεται από τις διατάξεις της ανωτέρω συστατι¬ 
κής του πράξης, του παρακάτω οργανισμού, του α.ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του Ιδρύματος τούτου, που αποτελείται από δέκα 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ ΤΟΥ ΚΟΙΝΩΦΕΛΟΥΣ 
ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ «ΙΔΡΥΜΑ ΜΟΝΤΙΟΝ». 

Άρθρο 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Κοινωφελές Ίδρυμα με την επωνυμία «ΙΔΡΥΜΑ 
ΜΟΝΤΙΟΝ», που συστήθηκε από τον Μύρωνα Τσατσάκη 
του Στεφάνου, με την υπ’ αριθμ. 28782/19.4.2005 πράξη 
της Συμβολαιογράφου Πειραιά Ζαφειρίας θυγατέρας Πα¬ 
ναγιώτη Σουρή χήρας Εράσμου Κωνσταντίνου, αποτελεί 
Νομικό Πρόσωπο Ιδιωτικού Δικαίου και διέπεται από τις 
διατάξεις της ανωτέρω συστατικής πράξης, του παρό¬ 
ντος οργανισμού, του α.ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη¬ 
καν ή θα εκδοθούν σε εκτέλεση του νόμου αυτού. 

2. Έδρα του Ιδρύματος είναι η Κηφισιά Αττικής. 

3. Το'Ιδρυμα με απόφαση του Δ.Σ. δύναται να δημιουρ¬ 
γεί γραφεία για την πραγματοποίηση ή υποστήριξη των 
σκοπών και δραστηριοτήτων του σε οιονδήποτε άλλο 
Δήμο ή Κοινότητα της Ελλάδας και σε οποιαδήποτε 
χώρα ήθελε κριθεί αναγκαίο ή χρήσιμο. 

4. Η σφραγίδα του Ιδρύματος είναι στρογγυλή και ανα¬ 
γράφει περιμετρικά και στο επάνω ημικύκλιο τον τίτλο 
«ΙΔΡΥΜΑ ΜΟΝΤΙΟΝ», στο κάτω ημικύκλιο την έδρα του 
Ιδρύματος, ήτοι «ΚΗΦΙΣΙΑ» και εντός του κύκλου το έτος 




514 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της ιδρύσεώς του. Στο κέντρο της σφραγίδας θα υπάρχει 
το ιδιαίτερο σήμα των επιχειρήσεων Μύρωνα Τσατσάκη. 

Αρθρο 2 

ΣΚΟΠΟΣ 

Σκοποί του Ιδρύματος είναι: 

1. Η έρευνα, συλλογή, παραγωγή, διοχέτευση, αξιοποί¬ 
ηση και δημοσίευση πολιτιστικών, επιστημονικών και 
κοινωνικών στοιχείων σχετικών με την ιστορία και την 
οικονομική - κοινωνική - πολιτιστική εξέλιξη της περιο¬ 
χής της ιδιαιτέρας πατρίδας του ιδρυτή δηλ. Δημοτικού 
Διαμερίσματος Πενταμοδίου του Δήμου Γοργολαϊνη του 
Νομού Ηρακλείου Κρήτης. 

2. Η υποστήριξη πρωτοβουλιών για την πραγματοποί¬ 
ηση δραστηριοτήτων και εκδηλώσεων, που σκοπεύουν 
στη διάδοση των γραμμάτων και των τεχνών και την 
πολιτιστική προβολή της περιοχής του Δημοτικού Δι¬ 
αμερίσματος Πενταμοδίου του Δήμου Γοργολάίνη του 
Νομού Ηρακλείου Κρήτης. 

3. Η διοργάνωση εθνικών και διεθνών συνεδρίων, σε¬ 
μιναρίων, ημερίδων, διαλέξεων, συμποσίων κλπ. που να 
αφορούν σε ιστορικά, πολιτιστικά, επιστημονικά, κοινω¬ 
νικά, οικονομικά, και άλλα συναφή θέματα και οιεσδήπο- 
τε άλλες εκδηλώσεις ήθελε βοηθήσουν στην κοινωνική, 
πολιτιστική, αθλητική εν γένει προβολή της περιοχής 
του Δημοτικού Διαμερίσματος Πενταμοδίου του Δήμου 
Γ οργολαϊνη του Νομού Ηρακλείου Κρήτης. 

4. Η έκδοση εντύπων και γενικώς η καθ’ οιονδήποτε 
τρόπο δημοσίευση του πληροφοριακού υλικού με θέμα¬ 
τα σχετικά με την τοπική ανάπτυξη, ιστορία, κοινωνία 
και σχετικές δραστηριότητες του Ιδρύματος. 

5. Η παροχή ηθικής και οικονομική αρωγής σε νέους 
που κατάγονται από το Δημοτικό Διαμέρισμα Πεντα¬ 
μοδίου του Δήμου Γοργολαϊνη του Νομού Ηρακλείου 
Κρήτης με ιδιαίτερες επιδόσεις στα γράμματα και τις 
τέχνες στα πλαίσια των σκοπών του Ιδρύματος. 

6. Η παντός είδους συνεργασία με αντίστοιχα ιδρύμα¬ 
τα του εσωτερικού και εξωτερικού, με εταιρείες, ινστι¬ 
τούτα, πανεπιστήμια ή άλλους φορείς για την επίτευξη 
των ανωτέρω σκοπών και κάθε άλλη ενέργεια που ήθελε 
κριθεί πρόσφορη από το Διοικητικό Συμβούλιο του Ιδρύ¬ 
ματος πάντοτε εντός των πλαισίων του παρόντος και 
σύμφωνα με τις πρόνοιες του α.ν. 2039/1939. 

Άρθρο 3 

ΜΕΣΑ ΓΙΑ ΤΗΝ ΕΠΙΤΕΥΞΗ ΤΩΝ ΣΚΟΠΩΝ 

1. Το Ιδρυμα για να επιτύχει τους ανωτέρω αναφερό- 
μενους σκοπούς αυτού και για να αξιοποιήσει κατά τον 
καλύτερο δυνατό τρόπο τους πόρους του στα πλαίσια 
των σκοπών του θα: 

α) Οργανώνει πολιτιστικές και λοιπές συναντήσεις, 
σεμινάρια, συνέδρια, ημερίδες, διαλέξεις, συμπόσια, 
εκθέσεις και εκδηλώσεις εν γένει στην Ελλάδα και το 
εξωτερικό. 

β) Συνεργάζεται με αντίστοιχα ιδρύματα του εσωτερι¬ 
κού και εξωτερικού, με υπηρεσίες και οργανισμούς της 
Ελλάδας ή του εξωτερικού, με υπηρεσίες της Ευρωπαϊ¬ 
κής Ένωσης, με επιχειρήσεις, διακρατικούς ή διεθνείς ή 
μη κυβερνητικούς οργανισμούς, ενώσεις και κάθε άλλο 
φορέα, ιδιωτικό ή δημόσιο με παρεμφερή σκοπό ή ενδι¬ 
αφερομένους για τους σκοπούς και τις δραστηριότητες 
του Ιδρύματος. 

γ) Αναλαμβάνει για λογαριασμό των προαναφερθέ- 
ντων την υλοποίηση προγραμμάτων σύμφωνα με τις 
εκάστοτε συμφωνίες. 


δ) Συμμετέχει σε εθνικά, Ευρωπαϊκά και διεθνή δίκτυα 
με παρεμφερείς δραστηριότητες. 

ε) Παράγει ή συμμετέχει στην παραγωγή και διάθεση 
των προϊόντων που προκύπτουν από τις δραστηριό¬ 
τητες του, όπως βιβλία, βιντεοταινίες, έντυπα, δελτία, 
περιοδικά, παρουσιάσεις στο ΙπϊθιτίθΙ, ΟΩ-ΒΟΜ5 κ.λπ. 

στ) Αναζητεί και αναθέτει την εκτέλεση ορισμένων ερ¬ 
γασιών σε άλλους φορείς με συγκεκριμένες συμφωνίες. 

ζ) Φροντίζει για την ύπαρξη πλήρους και σύγχρονης 
υποδομής για την λειτουργία και τις δραστηριότητες 
του Ιδρύματος. 

2. Περαιτέρω το Ίδρυμα θα αναπτύσσει κάθε νόμιμη 
δραστηριότητα για την επίτευξη των σκοπών κατά την 
εκάστοτε επιλογή και ιεράρχηση προτεραιοτήτων και 
αναγκών που κρίνει το Διοικητικό Συμβούλιο αυτού. 

Άρθρο 4 

ΠΕΡΙΟΥΣΙΑ - ΠΟΡΟΙ 

1. Την αρχική περιουσία του Ιδρύματος αποτελεί το 
ποσόν των ΕΥΡΩ ΔΙΑΚΟΣΙΩΝ ΠΕΝΗΝΤΑ ΧΙΛΙΑΔΩΝ (€ 
250.000). 

2. Πόροι του Ιδρύματος είναι: 

α) Οι υπέρ του Ιδρύματος καταθέσεις στο εσωτερικό 
και το εξωτερικό διαφόρων φίλων του. 

β) Οι τόκοι από καταθέσεις σε Τράπεζες, κεφαλαίων 
που θα κατατεθούν υπέρ του ιδρύματος στο εσωτερικό 
ή στο εξωτερικό ή η τοποθέτηση σε ομόλογα και σε 
κάθε είδους χρεόγραφα του Δημοσίου, τραπεζών κ.λπ. 

γ) Κάθε περιουσιακό στοιχείο που αποκτά το Ίδρυμα 
μετά τη σύστασή του στην Ελλάδα ή στο εξωτερικό 
και οι πρόσοδοί του. 

δ) Οι χρηματοδοτήσεις, δωρεές και οικονομικές ενι¬ 
σχύσεις από φορείς του εσωτερικού και του εξωτερι¬ 
κού που θα επιθυμούσαν να συμβάλουν στο έργο του 
ιδρύματος. 

ε) Οι πάσης φύσεως καταλειπόμενες στο ίδρυμα ή 
οιουδήποτε τρίτου (εφ’ όσον θα γίνονται αποδεκτές 
με αά ίιοο απόφαση της Διοικήσεως του Ιδρύματος) 
οπουδήποτε και αν τα εκ τούτων περιουσιακά στοιχεία 
κείνται. 

στ) Οι διάφορες επιχορηγήσεις από το Κράτος, την 
Ευρωπαϊκή Ένωση ή οιονδήποτε άλλο δημόσιο ή ιδιω¬ 
τικό οργανισμό του εσωτερικού ή του εξωτερικού (εφ’ 
όσον και πάλι γίνει αά ίιοο αποδοχή από τη Διοίκηση 
του Ιδρύματος). 

Αρθρο 5 

ΔΙΟΙΚΗΣΗ ΤΟΥ ΙΔΡΥΜΑΤΟΣ 

1. Το Διοικητικό Συμβούλιο αποτελείται από πέντε 
(5) μέλη, ο δε αριθμός των μελών του, δεν δύναται να 
υπερβαίνει τα επτά (7) μέλη. 

Τ ο πρώτο Δ.Σ. αποτελείται από τους: 
α) Πρόεδρο: ΜΥΡΩΝΑ ΤΣΑΤΣΑΚΗ του ΣΤΕΦΑΝΟΥ και 
της ΓΕΩΡΓΙΑΣ, εφοπλιστή. 

β) Αντιπρόεδρο: ΧΑΡΙΛΑΟ ΤΣΑΤΣΑΚΗ του ΜΥΡΩΝΑ 
και της ΧΡΙΣΤΙΝΑΣ, επιχειρηματία. 

γ) Μέλος: ΧΡΙΣΤΙΝΑ σύζυγο ΜΥΡΩΝΑ ΤΣΑΤΣΑΚΗ, το 
γένος ΧΑΡΙΛΑΟΥ και ΓΙΑΝΝΟΥΛΑΣ ΜΠΕΡΕΤΟΥΛΗ, οι¬ 
κοκυρά. 

δ) Μέλος: ΓΕΩΡΓΙΑ θυγατέρα ΜΥΡΩΝΑ και ΧΡΙΣΤΙΝΑΣ 
ΤΣΑΤΣΑΚΗ, επιχειρηματία και 
ε) Μέλος: ΠΑΥΛΟ ΣΙΟΥΦΑ του ΒΑΣΙΛΕΙΟΥ και της 
ΕΛΕΥΘΕΡΙΑΣ, δικηγόρο. 

2. Ισόβια μέλη του Διοικητικού Συμβουλίου ορίζονται 
αφ’ ενός ο Ιδρυτής, ΜΥΡΩΝΑΣ ΤΣΑΤΣΑΚΗΣ του ΣΤΕ¬ 
ΦΑΝΟΥ, αφ’ ετέρου η σύζυγός του και τα τέκνα τους: 

α) ΧΡΙΣΤΙΝΑ σύζυγος ΜΥΡΩΝΑ ΤΣΑΤΣΑΚΗ, το γένος ΧΑ¬ 
ΡΙΛΑΟΥ και ΓΙΑΝΝΟΥΛΑΣ ΜΠΕΡΕΤΟΥΛΗ, β) ΧΑΡΙΛΑΟΣ 
ΤΣΑΤΣΑΚΗΣ του ΜΥΡΩΝΑ και της ΧΡΙΣΤΙΝΑΣ και γ) ΓΕ¬ 
ΩΡΓΙΑ θυγατέρα ΜΥΡΩΝΑ και ΧΡΙΣΤΙΝΑΣ ΤΣΑΤΣΑΚΗ. 

3. Τα μη ισόβια μέλη θα εκλέγονται με πενταετή θη¬ 
τεία. 

4. Τα μέλη του Διοικητικού Συμβουλίου συγκροτούνται 
σε σώμα, εκλέγουν, όσο ζει ο Ιδρυτής, τον Γραμματέα 
και τον Ταμία μετά δε τον θάνατον αυτού Πρόεδρος 
γίνεται η Αντιπρόεδρος μετά δε και τον θάνατον αυτής 
Πρόεδρο και Αντιπρόεδρο εκλέγει το Δ.Σ. 

5. Σε περίπτωση θανάτου, αποποίησης, παραίτησης, 
έκπτωσης για οποιοδήποτε λόγο από εκείνους που ανα- 
φέρονται στις περιπτώσεις α’ έως δ’ τις παραγράφου 1 
του άρθρου 65 του α.ν. 2039/1939, ανικανότητας ή απο¬ 
χώρησης για οποιοδήποτε λόγο μέλους του Διοικητικού 
Συμβουλίου, (ισοβίου ή μη), η αντικατάστασή του γίνεται 
με απόφαση των λοιπών μελών του που συνέρχονται 
μέσα σε τριάντα (30) ημέρες από την επέλευση οιου- 
δήποτε εκ των ανωτέρω γεγονότων και σύμφωνα με τη 
διαδικασία που ορίζεται από τις διατάξεις του άρθρου 
99 του α.ν. 2039/1939. 

6. Το Διοικητικό Συμβούλιο συνεδριάζει τακτά ανά 
τρίμηνο εκτάκτως δε όταν παρίσταται ανάγκη ή όταν 
τούτο ζητείται από τουλάχιστον τρία (3) μέλη αυτού, 
στην περίπτωση δε που το Συμβούλιο είναι επταμελές, 
όταν τούτο ζητείται από τέσσερα (4) μέλη, συγκαλείται 
δε πάντοτε από τον Πρόεδρο αυτού. 

7. Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται ή εκπροσωπούνται 
στις συνεδριάσεις του το ήμισυ συν ένα (1) του αριθμού 
των μελών του. Μεταξύ των παρόντων πρέπει να βρί¬ 
σκεται ο Πρόεδρος αυτού ή η Αντιπρόεδρος ή, άλλως, 
ο νόμιμος αναπληρωτής του 

8. Το Δ.Σ. μπορεί να συνεδριάζει είτε στην έδρα του 
είτε σε οποιοδήποτε άλλο μέρος της ημεδαπής ή αλ¬ 
λοδαπής κατά τις εκάστοτε ανάγκες και κατ’ επιλογή 
του Προέδρου. 

9. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών, σε περί¬ 
πτωση δε ισοψηφίας υπερισχύει η γνώμη με την οποία 
συντάσσεται ο Πρόεδρος αυτού. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρούνται όλες 
οι αποφάσεις που λαμβάνονται από αυτό καθώς και η 
γνώμη των τυχόν διαφωνούντων μελών του. Τα πρακτικά 
υπογράφονται από τα παρόντα μέλη. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως 
οδοιπορικών ή άλλων εξόδων που δαπάνησαν για την 
εκτέλεση υπηρεσιών του Ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 6 

ΔΙΟΙΚΗΤΙΚΟ ΣΥΜΒΟΥΛΙΟ - ΑΡΜΟΔΙΟΤΗΤΕΣ 

1. Το Διοικητικό Συμβούλιο διοικεί, διαχειρίζεται και 
διαθέτει στα πλαίσια των σκοπών του Ιδρύματος και 
για την εξυπηρέτησή τους την περιουσία του Ιδρύματος 
και γενικά αποφασίζει για κάθε θέμα που αφορά στη 
διοίκηση και τη λειτουργία του, τη διάθεση των πόρων 
αυτού καθώς και κάθε ενέργεια που σχετίζεται με την 
εκπλήρωση του σκοπού του, πάντοτε όμως σύμφωνα 
με τις διατάξεις της συστατικής πράξης, του παρόντος 
οργανισμού, του α.ν. 2039/1939 και των διαταγμάτων 


που εκδόθηκαν ή θα εκδοθούν σε εκτέλεση του νόμου 
αυτού καθώς και των λοιπών σχετικών νόμων και δια¬ 
ταγμάτων και υπό την προϋπόθεση ότι θα παραμένει 
επαρκές ποσό για τη λειτουργία και εξυπηρέτηση των 
σκοπών του Ιδρύματος. 

2. Το Διοικητικό Συμβούλιο ειδικότερα: 
α) Καταρτίζει και ψηφίζει τον προϋπολογισμό και 
απολογισμό του Ιδρύματος σύμφωνα με τις διατάξεις 
των άρθρων 101 και 102 του α.ν. 2039/1939 και του από 
20.12.1939 β. δ/τος (ΦΕΚ 552/Α/1939). Μαζί με τον απολο¬ 
γισμό καταρτίζει και ψηφίζει το γενικό ισολογισμό του 
ενεργητικού και του παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με το νόμο. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

δ) Αποφασίζει για την αποδοχή η αποποίηση κληρο¬ 
νομιών, κληροδοσιών και δωρεών και οποιασδήποτε 
παροχής προς το Ίδρυμα ή επιχορηγήσεώς του καθώς 
και για την ανακήρυξη ευεργετών και δωρητών του 
Ιδρύματος. 

ε) Αιτείται την μετατροπή του παρόντος Οργανισμού 
σύμφωνα με το άρθρο 119 ΑΚ. 

στ) Αποφασίζει την διοργάνωση συνεδρίων, διαλέξε¬ 
ων, σεμιναρίων και ημερίδων. 

ζ) Αποφασίζει για την παροχή βοήθειας σε νέους στον 
χώρο των γραμμάτων και των τεχνών, 
η) Εκλέγει τα μη ισόβια μέλη του Δ.Σ. 

Αρθρο 7 

ΑΡΜΟΔΙΟΤΗΤΕΣ ΠΡΟΕΔΡΟΥ 
Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς στις σχέσεις του με κάθε τρίτο αυτοπροσώπως 
η με πρόσωπο που ορίζεται απ’ αυτόν. Ο Πρόεδρος 
δεσμεύει με μόνη την υπογραφή του το Ίδρυμα έναντι 
των Τραπεζών. Το Δ.Σ. δύναται με ειδική απόφαση του 
να αναθέτει την εκπροσώπηση και δέσμευση του Ιδρύ¬ 
ματος και σε άλλο μέλος ή μέλη του Δ.Σ. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον ημέρες πριν από τη 
συνεδρίαση. Το Δ.Σ. συνεδριάζει και αυτοκλήτως όταν 
παρίστανται ή εκπροσωπούνται πάντα τα μέλη του. 

γ) Καταρτίζει, βοηθούμενος από τον Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Μετά από γραπτή αίτηση, δύο (2) 
μελών υποχρεούται ο Πρόεδρος να περιλάβει το σχετικό 
θέμα στην ημερήσια διάταξη της επομένης, μετά την 
αίτηση, συνεδρίασης του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης, μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος 
του Διοικητικού Συμβουλίου. 

ε) Αλληλογραφεί με τις αρχές και υπογράφει όλα τα 
έγγραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
Ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με το νόμο και το παρόν 
Καταστατικό. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνουν κατά σειρά η Αντιπρόεδρος και σε περίπτωση 
απουσίας ή κωλύματος αυτής ο Γραμματεύς. 

Τα λοιπά μέλη του Διοικητικού Συμβουλίου (Αντιπρό¬ 
εδρος, Γραμματέας, Ταμίας) ασκούν τις αρμοδιότητες 
που από το νόμο, το παρόν καταστατικό και τις απο¬ 
φάσεις του Διοικητικού Συμβουλίου περί καθορισμού 
αρμοδιοτήτων θα έχουν. 

Άρθρο 8 

ΑΡΜΟΔΙΟΤΗΤΕΣ ΓΡΑΜΜΑΤΕΩΣ 

1. Ο Γ ραμματεύς του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για την σύνταξη των πρακτικών του Δι¬ 
οικητικού Συμβουλίου. 

γ) Αναπληρώνει τον Πρόεδρο, εφόσον απουσιάζει και 
ο Αντιπρόεδρος. 

δ) Διεκπεραιώνει την αλληλογραφία. 

ε). Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του Ιδρύματος και ευ- 
θύνεται για την καταστροφή ή απώλεια τούτων. 

2. Τον Γραμματέα, όταν απουσιάζει η κωλύεται, ανα¬ 
πληρώνει άλλο μέρος του Διοικητικού Συμβουλίου που 
ορίζεται με απόφαση αυτού. 

Αρθρο 9 

ΑΡΜΟΔΙΟΤΗΤΕΣ ΤΑΜΙΑ 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του Ιδρύματος σε ένα από τα 
αναγνωρισμένα τραπεζικά ή πιστωτικά ιδρύματα, έχο¬ 
ντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή εκτάκτων 
και επειγουσών δαπανών του Ιδρύματος, το ύψος του 
οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του Ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 10 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβερνήσεως του σχετικού Π.Δ/τος έγκρισης της σύ¬ 
στασης του Ιδρύματος, η οποία μπορεί να παραταθεί 


μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζεται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
β. δ/τος (ΦΕΚ552/Α/22.12.1939). 

Αρθρο 11 

ΒΙΒΛΙΑ ΚΑΙ ΣΤΟΙΧΕΙΑ 

1. Το Ιδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλία πρωτοκόλλου αλληλογραφίας. 

β) Βιβλία πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα του Ιδρύματος που πραγματοποι¬ 
ούνται στην διάρκεια της χρήσης. 

δ) Βιβλίο-μητρώο χορήγησης οικονομικής αρωγής. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του Ιδρύματος και της εκτέλεσης των 
σκοπών του. 

Αρθρο 12 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του ιδρύματος μπορεί, να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του ΑΝ 2039/39 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 13 

ΔΙΑΛΥΣΗ ΤΟΥ ΙΔΡΥΜΑΤΟΣ - ΤΥΧΗ ΠΕΡΙΟΥΣΙΑΣ 
ΑΥΤΟΥ 

1. Το Ίδρυμα διαλύεται όταν και όπως ο νόμος ορί¬ 
ζει. 

Πρόταση διάλυσης του Ιδρύματος μπορεί να υποβάλει 
το Διοικητικό Συμβούλιο με το αιτιολογικό της αδυνα¬ 
μίας εκπλήρωσης του σκοπού αυτού. 

2. Σε περίπτωση διάλυσης του Ιδρύματος για οποιον- 
δήποτε λόγο η περιουσία του περιέρχεται εν όλο, ή εν 
μέρει σε φορέα ή φορείς της επιλογής της Διοικήσεως 
του εκτός αν άλλως ο νόμος ορίζει, για την εκτέλεση 
του ίδιου ή παρεμφερούς σκοπού. 

Στους Υφυπουργούς Οικονομίας και Οικονομικών και 
Πολιτισμού αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

